2017. gada 12. septembrī Noteikumi Nr. 550

Rīgā (prot. Nr. 45 37. §)

**Grozījumi Ministru kabineta 2017. gada 28. marta noteikumos Nr. 168 "Īslaicīgu profesionālo pakalpojumu sniegšanas kārtība Latvijas Republikā reglamentētā profesijā"**

Izdoti saskaņā ar

likuma "Par reglamentētajām profesijām un

profesionālās kvalifikācijas atzīšanu"

36. panta 9. punktu

Izdarīt Ministru kabineta 2017. gada 28. marta noteikumos Nr. 168 "Īslaicīgu profesionālo pakalpojumu sniegšanas kārtība Latvijas Republikā reglamentētā profesijā" (Latvijas Vēstnesis, 2017, 66. nr.) šādus grozījumus:

1. Papildināt 4.8. apakšpunktu aiz vārdiem "valodas zināšanu apjomu" ar vārdiem "(izņemot gadījumus, ja pretendents ir pieaicināts konkrētu pacientu ārstniecībā un ir saņemta iepriekšēja pacientu piekrišana tulka līdzdalībai ārstniecībā)".

2. Izteikt VI nodaļas nosaukumu šādā redakcijā:

"**VI. Noslēguma jautājumi**".

3. Papildināt noteikumus ar 24. punktu šādā redakcijā:

"24. Grozījums šo noteikumu 2. pielikuma 5. punktā, kas paredz, ka pretendentam dokumenti nosūtāmi uz oficiālo elektronisko adresi, ja pretendentam ir aktivizēts oficiālās elektroniskās adreses konts, stājas spēkā 2018. gada 1. jūnijā."

4. Papildināt 2. pielikuma 5. punktu aiz vārda "atbilde" ar vārdiem "(dokumenti nosūtāmi, izmantojot oficiālo elektronisko adresi, ja pretendentam ir aktivizēts e-adreses konts)".

Ministru prezidents Māris Kučinskis

Izglītības un zinātnes ministrs Kārlis Šadurskis